text: نئی دہلی ،3مئی: سماجی انصاف وتفویض اختیارات کی وزارت کے تحت معذورافراد (دویانگ جنوں ) کو بااختیاربنانے کا محکمہ 6مئی ، 2018(بروزاتوار) کوہڈاکنوینشن سینٹر ، سیکٹر۔12فریدآباد ( ہریانہ) میں کوچلیئرامپلانٹ بیداری پروگرام کا انعقاد کریگا۔ سماجی انصاف وتفویض اختیارکے وزیرمملکت ،جناب کرشن پال گورجراس پروگرام میں مہمان خصوصی ہوں گے ۔ محترمہ شکنتلا ڈولے گیملن ، سکریٹری ( ڈی ای پی ڈبلیوڈی ) اورمحکمے کے دیگرافسران بھی اس پروگرام میں حصہ لیں گے ۔ محکمے کے اے ڈی آئی پی اسکیم کے تحت منعقدہ کوچلیئر امپلانٹ پروگرام کے اس عوامی بیداری پروگرام کی بہت اہمیت ہے ۔